**ការសំភាសន៍ជាលើកទីពីររបស់លោកពូធុយ ពៅ**

អ្នកដែលសំភាសន៍ឈ្មោះ ញ៉ែម សុគន្ធា អ្នកដែលត្រូវគេសំភាសន៍ឈ្មោះ ធុយ ពៅ

**ការសង្ខេបរបស់លោកពូ ធុយ ពៅ**

លោកពូធុយ ពៅនៅក្នុងការសំភាសន៍នេះគាត់បានប្រាប់ពីជីវិតដ៏សែនជូរចត់នឹងកំសត់

វេទនា ។ លោកពូគាត់មិនបានរៀនច្រើនប៉ុន្មានទេនៅក្នុងសាលារដ្ឋតែលោកពូកាលពី

ពេលនៅក្មេងគាត់បានបួសធ្វើជាលោកសង្ឃបាន៣វស្សាហើយពេលម្តាយគាត់ស្លាប់គាត់

បានសឹកជាព្រះសក់ធម្មតាវិញ លោកពូបានធ្លាប់រៀនភ្លេងពិពាយ្យ ហើយនឹងចូលនៅក្នុង

ក្រុមឆៃយុំា លោកពូក៏ធ្លាប់បានធ្វើជាទាហានផងដែរ តែដោយសារពុំសូវមានសេរីភាពគាត់

ក៏រត់ចេញពីហ្នឹងមក ហើយគេតាមចាប់ខ្លួនប៉ុន្តែគាត់គេចខ្លួនទៅរស់នៅកំពង់សោមបាត់ ។

លោកពូមានប្រពន្ធ២ ប្រពន្ធទីមួយបានលែងលះគ្នាដោយសារគាត់បានប្រាប់ថាប្រពន្ធគាត់

ជក់នឹងល្បែងពេកទើបបានលែងគ្នាហើយគាត់មានកូនពីរជាមួយប្រពន្ធមុន ហើយលុះ

លែងគ្នាបានប៉ុន្មានឆ្នាំគាត់ក៏មានប្រពន្ធក្រោយទៀតតែមិនមានកូនទេ ។សព្វថ្ងៃលោកពូ

នឹងប្រពន្ធមានជំងឺអេដស៍ហើយលេបថ្នាំពន្យារាល់ថ្ងៃ ហើយគាត់មានជីវភាពដ៏សែន

លំបាកហើយគ្មានផ្ទះរបស់ខ្លួនផ្ទាល់រស់នៅទេ គឺនៅផ្ទះជួលគាត់ចង់បានផ្ទះមានខ្លួនឯង ។

សព្វថ្ងៃគាត់ពុំមានសង្ឃឹមអ្វីច្រើននៅក្នុងជីវិតទេព្រោះតែខ្លួនឈឺហើយជីវភាពក៏លំបាកទៀ

ត។

ក៖ជាដំបូងនាងខ្ញុំសូមថ្លែងអំណរគុណដល់លោកពូដែលអោយខ្ញុំសំំភាសន៍អំពីជីវិប្រវត្តិរបស់លោកពូជាលើកទី២ នាងខ្ញុំឈ្មោះញ៉ែម​ សុគន្ធា ជាអ្នកសំភាសន៍អំពីជីវិតរបស់លោកពូនៅក្នុងថ្ងៃនេះហើយពួកយើងសំភាសន៍គឺនៅក្នុងខែឧសភា ឆ្នាំ២០១៨។ ការសំភាសន៍មានទីតាំងស្ថិតនៅក្នុនភូមិព្រែកហូរខាងលិច១ សង្កាត់ព្រែកហូរ ក្រុងតាខ្មៅ ខេត្តកណ្តាល ប្រទេសកម្ពុជា។ អ៊ិចឹងកាលពេលមុនខ្ញុំបានសំភាសន៍អំពីជីវិតរបស់លោកពូបានខ្លះៗហើយអ៊ីចឹងញ៉ុមចង់អោយលោកពូបានប្រាប់អំពីជីវិតរបស់លោកពូបានខ្លះបន្ថែមទៀត ហើយអ៊ីចឹងសូមលោកពូប្រាប់ឈ្មោះពេញម្តងទៀតណាស់លលោកពូ?

ខ៖ ធុយ ពៅ។

ក៖ ចា៎អ៊ីចឹងលោកពូសំរាប់ចូលដល់ការសិក្សារបស់លោកពូវិញម្តងលោកពូរៀនបានដល់

ថ្នាក់ទីប៉ុន្មានដែរ?

ខ៖ ថ្នាក់ទី៣។

ក៖ ចា៎ ហើយម៉េចបានបានរៀនបានតិចម្ល៉េះលោកពូ?

ខ៖ បើកាលហ្នឹងញ៉ុមនៅវត្តហ្ហ៎ ដល់នៅវត្តញ៉ុមត្រូវបួស!!ក៖ហ្ហ៎!!ខ៖ ដល់ពេលញ៉ុមត្រូវ

បួសញ៉ុមឈប់រៀនទៅញ៉ុមទៅបួស។

ក៖ អញ្ចឹងដោយសារតែត្រូវបួសហ្នឹងបានបានឈប់រៀនហ្នឹង?

ខ៖ បាទ!

ក៖ ហើយពេលហ្នឹងមិនព្រមរៀនសិនទៅហើយចំាបួស?

ខ° អត់ទេញ៉ុមកាលពេលហ្នឹងញ៉ុមបួស យើងទៅសាលាហើយសាលាវានៅជិតវត្តហើយ

នៅវត្តផង រៀននៅសាលាផងរៀននៅវត្តផង។ក៖ហ្ហ៎!!ខ៖បាទ!!

ក៖ ហើយដល់ពេលហ្នឹងក្លាយជាណែនហើយក៏នៅទៅរៀននៅសាលារដ្ឋបានទៀត?

ខ៖ អត់ទេកាលពេលហ្នឹងនៅព្រះសក់ទេ។ក៖ហ្ហ៎!!ខ៖ រៀននៅសាលាហើយនៅវត្តរៀនធម៌

ទៅបិនបាតជាមួយលោក!!ក៖ហ្ហ៎!!ខ៖ រហូតដល់មួយឆ្នាំយើងត្រូវបួសបានយើងបួស បាន

មួយឆ្នាំហើយយើងត្រូវបួសបានយើងឈប់ពីរៀនពីសាលាហ្នឹងយើងទៅនៅវត្តហ្នឹងរៀន

អក្សរបន្ថែមនៅវត្តផង។

ក៖ ពូម៉េចបានជ្រើសរើសយកការបួសវិញ?

ខ៖ ញ៉ុមស្រលាញ់កាលហ្នឹងញ៉ុមចង់បួស។

ក៖អាយុប៉ូន្មានឆ្នាំ?

ខ° អាយុញ៉ុមបួសប្រហែលអាយុរបស់ខ្ញុំ១០ឆ្នាំជាង!!

ក៖ ហ្ហ៎អ៊ីចឹង១០ឆ្នាំជាងចង់រកផ្លូវធម៌តែម្តង?ខ៖បាទ!!ក៖ ចា៎!!លោកពូចេះអានហើយនឹង

សរសេរភាសាខ្មែរបានច្បាស់អត់រហូតដល់សព្វថ្ងៃហ្នឹង?

ខ៖ សរសេរបានតែអត់ច្បាស់ខ្លាំងទេ !!ក៖ចា៎!!ខ៖ ព្រោះអីខ្ញុំចេះមើលអក្សរបាលី ចេះសរ

សេរអក្សរបាលីចេះ។

ក៖ចា៎អក្សរបាលីសរសេរយ៉ាងម៉េចទៅលោកពូអាហ្នឹង?

ខ៖ អក្សរបាលីខុសពីអក្សរយើង ដូចថាសរសេរអក្សរ ន អញ្ចឹង អក្សរខ្មែរយើងគេហៅ ន

អក្សរបាលីគេហៅនៈ!!ក៖ចា៎!!ខ៖ ក កៈ !!ក៖ហ្ហ៎!!ខ៖ យ យៈអញ្ចឹងវាខុសគ្នា!!

ក៖ ហ្ហ៎ហ្នឹងគឺជាអក្សរបាលីហ្នឹងមែនហេ?

ខ៖ បាទ!!

ក៖ ហ្នឹងញ៉ុមអត់ដែលលបានរៀនធម៌អ៊ីចឹង ញ៉ុមចេះមែនអត់ដែលមើល។

ខ៖ បាលីគេសរសេរតែមួយមួយគេដាក់ពេញៗតែម្តង។

ក៖ ចា៎ហ្នឹងហើយ អ៊ីចឹងពូពេលរៀនហ្នឹងរៀនបានថ្នាក់ទី៣មែនទេលោកពូ ពូរៀននៅ

សាលាបឋមសិក្សាណាដែរ?

ខ៖ នៅក្របៅ សាលាវត្តក្របៅ។

ក៖ហ្ហ៎អញ្ចឹងពេលបួសហ្នឹងក៏បួសនៅវត្តក្របៅដែរមែនទេលោកពូ?

ខ៖ បាទហ្នឹងហើយ បាទ!!

ក៖ អើយអញ្ចឹងពូនិយាយពីជីវិតលោកពូ ពេលហ្នឹងពូបួសបានប៉ុន្មានឆ្នាំដែរ?បានសឹកមក

វិញ?

ខ៖ បួសបាន៣វស្សា។

ក៖ ៣វស្សាអញ្ចឹងវា៣ឆ្នាំហើយលោកពូហេ?

ខ៖ ៣ឆ្នាំជាង!!

ក៖ ចា៎ ពូនិយាយពីបទពិសោធន៍របស់លោកពូពីពេលដែលបួសធ្វើលោកហ្នឹងយ៉ាងម៉េច

ដែរ?

ខ៖ ញ៉ុមបួស បួសតែបួសញ៉ុមរៀនធម៌ញ៉ុមរៀនធម៌អីញ៉ុមធម្មតា តែគ្រាន់តែថាយើងអត់

ដែលបានដើរបុណ្យធំៗអីអញ្ចឹងណាស់!!ក៖ចា៎!!!ខ៖ អញ្ចឹងយើងទៅរៀន យើងទៅរៀន

យើងបួសនៅវត្តក្របៅនឹងហើយយើងបានទៅរៀនដល់តែគេស្នើរទៅរៀននៅបាលីនៅវត្ត

ព្រែកសំរោងវិញ។ក៖ហ្ហ៎!!ខ៖ ហើយបានរៀនបានរៀនប្រហែលជា២ខែបានសឹក!!

ក៖ ហ្ហ៎អញ្ចឹងបានរៀនបាលីបានយូរដែរហេ?

ខ៖ បាទ!!ប៉ាញ៉ុមស្លាប់ហ្នឹងញ៉ុមសឹកតែម្តង។

ក៖ អ៊ីចឹងពេលឪពុកស្លាប់ហ្នឹង សឹកតែម្តង?

ខ៖ ម្តាយ ម្តាយ!!

ក៖ ម្តាយស្លាប់ហ្នឹង!!ខ៖បាទ!ក៖ អញ្ចឹងលោកពូនៅក្នុងការបួសហ្នឹងលោកពូបានរៀន

បាលីបានរៀនអីច្រើនដែរ?ខ៖បាទ!!ក៖ ចា៎អញ្ចឹងលោកពូប្រាប់ពីវិន័យរបស់លោក ហា៎ ថា

គេត្រូវភ្ញាក់ម៉ោងប៉ុន្មាន គេត្រូវចូលម៉ោងប៉ុន្មានគេត្រូវរៀនម៉េចខ្លះដែរ?

ខ៖ ពេលហយើង ពេលល្ងាចអ៊ិចឹងយើងឆាន់ភេសជ្ជៈហើយយើងចាប់ផ្តើមរៀនធម៌!!ក៖

ចា៎!!ខ៖ រៀនធម៌ហើយដល់ម៉ោង៧ ដល់ម៉ោង៩យប់អញ្ចឹងចូលសឹង!!ក៖ចា៎!!ខ៖ ដល់តែ

ពេលព្រលឹមឡើងអញ្ចឹងម៉ោង៤យើងត្រូវក្រោកថ្វាយបង្គំព្រះ។ក៖ហ្ហ៎!!ខ៖បាទ!

ក៖ អញ្ចឹងត្រូវតែក្រោកម៉ោង៤ជារៀងរាល់ថ្ងៃតែម្តង?

ខ៖ បាទ!!ក្រោកម៉ោង៤។

ក៖ ហើយអញ្ចឹងម៉េចទៅពូ នៅពីក្មេកអញ្ចឹងមានធ្លាប់ខ្ជិលអីអត់?

ខ°អត់ទេ ធ្លាប់។ក៖ហ្ហ៎!ខ៖ កាលពេលមុនឆាន់បាយក៏អញ្ចឹងដែរ កាលពេលបួសដំបូង

ឃ្លានថ្មើរហ្នឹងឃ្លាន តែដល់ពេលយូរៗស៊ោមទៅធម្មតាដូចជាយើងហូបបាយព្រឹកល្ងាច

អ៊ីចឹង!!

ក៖ ហ្ហ៎អញ្ចឹងលោកពូលោកគេអត់អោយឆាន់ពេលល្ងាចទេមែនទេ?

ខ៖អត់ទេ។

ក៖ហើយម៉ែចអ៊ីចឹង ហើយពេលហ្នឹងត្រូវការលូតលាស់ផងនៅក្មេងផងម៉េចអ៊ីចឹងវិញ?

ខ៖ អត់ដឹងដែរ កាលពេលហ្នឹងធម្មតាយើងស៊ោម។

ក៖ បើសិនជាមនុស្សធំទៅមានអី តែដល់ពេលកូនក្មេងគឺត្រូវការម្ហូបអាហារ។

ខ៖ អត់ទេ ក្មេងក៏បានធំក៏បាន ប៉ុនៗនោះអីវ៉ាន់ យូរទៅស៊ោមដូចតែគ្នា។

ក៖ ចា៎អញ្ចឹងលោកពូមួយថ្ងៃឆាន់តែពីរដងទេ?

ខ៖ ឆាន់តែពីរពេលទេ។ តែព្រឹកហើយថ្ងៃត្រង់។

ក៖ ហើយដល់ពេលល្ងាចបានភេសជ្ជៈបានអីទេ?

ខ៖ ល្ងាចបានភេសជ្ជៈទឹកក្រូច ទឹកដោះគោអញ្ចឹងទៅ។

ក៖ ហ្ហ៎អញ្ចឹងបានហេ?

ខ៖ បាទ!!

ក៖ ចា៎!!ប៉ុន្តែគេនិយាយទៅគឺតមគឺការហូបម្ហូបបាយអីហ្នឹង?

ខ៖ បាទ!!

ក៖ ម្ហូបអត់អីទេពូហី តែបាយទេហី?

ខ៖ អត់ទេ ម្ហូបក៏អត់ដែរ។

ក៖ អញ្ចឹងម្ហូបហើយនឹងបាយទាំងពីរមុខហ្នឹងតែម្តង!!

ខ៖ ល្ងាចមានសុទ្ធតែជាតិទឹកតែម្តង។

ក៖ អញ្ចឹងលោកពូនេះហ្ហ៎ ដោយសារភាគច្រើនខ្មែរយើងគេបោះបាយបិណ្ឌអីហ្ហ៎ ពូពេលខែ

បោះបាយបិណ្ឌងើបមកអីវ៉ាន់ម៉េចដែរ?

ខ៖ ពេលបោះបាយបិណ្ឌយើងងើបទទួលបាយបិណ្ឌតែពីព្រះសក់ហ្នឹងយើងងើបចូលវិហារ

ថ្វាយបង្គំថ្វាយអី!!ក៖ចា៎!!ខ៖ សូត្រប៉ារ៉ាសូត្រអីទៅអង្គុយ ដូចថាវេនយើងដែលត្រូវទទួល

អ៊ីចឹងយើងទៅអង្គុយទទួលកំដរ លោកដែលទទួលសូត្រមន្តសូត្រអីហ្នឹង!!ក៖ចា៎!!ខ៖

ពេលល្ងាចហ្នឹងគេសូត្រមន្តមួយសារអញ្ចឹងទៅ!!

ក៖​ចា៎អញ្ចឹងគឺអាជីពហ្នឹងគឺបែបហ្នឹងតែម្តងពូណោះ?ខ៖បាទ!!ក៖ អាជីពអីបួសធ្វើលោក។

លោកពូម៉េចដែរពេលដែលបួសធ្វើលោកហ្នឹងរៀនបានច្រើនទេលោកពូ?

ខ៖ អត់សូវបានដែរ យើងរៀនអត់អស់ទេធម៎ហ្ហ៎!!

ក៖ តែអារម្មណ៍ជ្រះថ្លាខ្លាំងអត់?

ខ៖ មិនសូវជ្រះប៉ុន្មានដែរ នៅធំរៀងធំរៀងអីបន្តិចទៅ ខ្ជិលទៅចេះតែចង់សឹក។

ក៖ ហើយដល់ពេលចង់សឹកអ៊ីចឹងទៅសឹកទៅលោកពូណោះ?

ខ៖ បាទ!!អត់ទេអត់ទាន់សឹកទេ គ្រាន់តែចង់តែអត់ហ៊ានសឹកទេ!!តែទាល់តែម្តាយហ្នឹង

ស្លាប់ហ្នឹងបានសឹក។ក៖ចា៎!!ខ៖បាទ!!

ក៖ លោកពូពេលសឹកហ្នឹងគេធ្វើម៉េចខ្លះលោកពូប្រាប់កាលពេលសឹកហ្នឹងបន្តិចមើល?

ខ៖ សឹកហ្នឹងយើងប្រាប់ម៉ែ បើយើងនៅញ៉ោម យើងប្រាប់ញ៉ោមទៅ ហើយយើងប្រាប់ស

ង្គ្រាជមុនទៅហើយយើងដងទឹកមួយធុងប៉េត្រូទៅហើយយើងលុយ មានលុយមានធូប មាន

អីធម្មតាដូចជាយើងទៅរកគ្រូអញ្ចឹងណាស់!!ក៖ចា៎!!ខ៖ ហើយនិមត្តលោកអោយលោក

ជួយសឹកអោយទៅ។ក៖ហ្ហ៎!!ខ៖លោកសូត្រមន្តសូត្រអីធម្មតា ទិញខោអាវទិញអីមកទុកអោ

យម៉ែអោយអីអោយមកទិញខោអាវទុកមកអោយហើយ ហើយមកនិមន្តលោកសឹកអោយ

លោកសឹកអោយហើយ!!

ក៖ចា៎!!ហើយដល់ពេលអ៊ីចឹងដល់ពេលសូត្រមន្តសូត្រអីហើយផ្លាស់ខោអាវក្លាយជាព្រះ

សក់ធម្មតាទៅណោះលោកពូ?

ខ៖ បាទលោក លោកអ្នកដក សង្គ្រាជជាអ្នកដកស្បង់ជាអ្នកដកចីពរយើងចេញ!!ក៖ហ្ហ៎!!

ខ៖ យើងស្លៀកខោអាវធម្មតាទៅ!!

ក៖ ចា៎ ហ្ហ៎!!ហើយនិយាយពីនៅដល់ឥឡូវហ្នឹងពូនៅចាំទល់តែឥឡូវទេ ពីបាលីឬក៏ពាក្យ

សូត្រអីវ៉ាន់ហ្នឹងពូនៅចំាទល់តែឥឡូវអត់?

ខ៖ ចាំខ្លះ!!ភ្លេចខ្លះ តែភាគច្រើនភ្លេចអស់ហើយ!!ក៖ចា៎!!ខ៖យូរហើយ!!

ក៖ចា៎អញ្ចឹងពូមានដែល ដោយសារលោកចេះមើលចេះអី តែពូមានចេះអីអត់?

ខ៖អត់ទេយើងនៅសាមណេនៅឡើយហ្នឹង!!

ក៖ ហ្ហ៎ហើយម៉េចដល់ថ្នាក់ណាទៅបានចេះដល់មើលអីហ្នឹង?

ខ៖ដល់តែភិក្ខុហើយយើងនៅបួសយូរវស្សាហើយនៅបួសរៀនសៀវភៅធម៌ហ្នឹងអោយជ្រៅ

ជ្រះទៅបានគេចេះ!ក៖ចា៎!!ខ៖ពីសូត្រមន្ត រំដោះគ្រោះ លើករាសីហ្នឹងយូរយូរគេរៀនអីទៅ

បានគេចេះមើលចេះទាយគេចេះអីទៅបានគេចេះបែកបែកៗៗទៅ!!

ក៖ ហ្ហ៎អញ្ចឹងដល់ពេលបួសយូរយូរបានចេះតែម្តងពូណោះ?

ខ៖ អត់ទេគេរៀនគេមើលតាមសៀវភៅតាក្បួនដែរហ្នឹង!!

ក៖ ហ្ហ៎អាហ្នឹងមានរៀនមានមើលសៀវភៅទៀត?

ខ៖ បាទ!!

ក៖ ហេចង់រៀនដែរតើនេះ!! ហ្ហ៎ថាលេងទេអត់ទេ។វរវរចេះទាយ ថាលេងទេ។

ខ៖ចេះទាយហ្នឹងជួនកាលដោយលោកទេ លោកខ្លះមានគ្រូមានមោរគេកាន់អញ្ចឹងទៅ !!ក

៖ហ្ហ៎!!ខ៖ ហើយខ្លះរៀនអញ្ចឹងទៅរៀនអញ្ចឹងទៅគេចេះទាយអីអញ្ចឹងទៅ!!ជាពិសេស

លោកអត់សំខាន់អីគេទេ សំខាន់តែរៀនធម៌ លើករាសីអី រំដោះគ្រោះអីធម្មតាទេ អារឿង

ទាយអត់សូវមានច្បាស់អីគេទេ!!

ក៖ ចា៎ហ្នឹងហើយ!!

ខ៖ ទាល់តែគ្រូហ្នឹងមានពីដើម ពីព្រះសក់យើងគេមានគ្រូគេមានមោរអីណោះ?

ក៖ ញ៉ុមឆ្ងល់ថាថីបានជាត្រូវមានគ្រូមានអីមកកាន់អញ្ចឹងវិញមានអ្នកតាអីមកកាន់អញ្ចឹងទៅ

ពូណោះ?

ខ° អត់ដឹងដែរ!!

ក៖ ទៅម្យ៉ាងអញ្ចឹងទៅពូណោះ?

ខ៖ ទាល់តែមាននិស្ស័យ។

ក៖អញ្ចឹងលោកពូបន្ទាប់ពីសឹកហើយ មានបំនងថាចង់បន្តការសិក្សាអីទៀតឬក៏អត់ពេល

ហ្នឹង?

ខ៖ ចង់ដែរ ចង់ តែកាលពេលកាលហ្នឹងរៀនលែងចូលហើយ!!អាលែងយើងទៅរកស៊ីធ្វើ

ការចិញ្ចឹមជីវិតរហូត។

ក៖ ពូធើ្វការអីគេបន្ទាប់ពីសឹកមក?

ខ៖ សំនង់រហូត។

ក៖ហ្ហ៎!!តែលោកពូពេលនៅក្នុងការបួសហ្នឹងហា៎មានលុយកាក់អីវ៉ាន់អ្នកណាគេអ្នកអោយ

លុយចាយទៅ?

ខ៖ យើងដើរសូត្រមន្តអីវ៉ាន់ទៅអោយគេខ្លះ បិណ្ឌបាតអីគេខ្លះទៅ ខ្លះបងប្អូនយកមកអោ

យខ្លះអ៊ីចឹងទៅ!!តែកាលពេលជំនាន់ហ្នឹងអត់មានបិណ្ឌបាតបានលុយដូចឥឡូវនេះទេ!!ក៖

ចា៎!!ខ៖បិណ្ឌបានតែបាយទេ!!

ក៖ហ្នឹងហើយ!!

ខ៖ យើងសូត្រមន្តបានម្តងម្កាលទៅបានបានលុយចាយ។ក៖ចា៎!!ខ៖​បើអត់ទេជួនកាលបង

ស្រីអីអញ្ចឹងកន្លះខែមួយខែអីអញ្ចឹងទៅគាត់មកលេងម្តងអញ្ចឹងទៅគាត់អោយ៥០០០០

៦០០០០អីអញ្ចឹងទៅទុកគ្រាន់តែចាយអីអញ្ចឹងទៅ!!

ក៖ ហ្ហ៎!!តែបើសិនជាគាត់អត់អោយក៏ពិបាកដែរពូណោះ?

ខ៖ ពិបាកណាស់។

ក៖ ធ្វើលោក

ខ៖ ទៅរកលុយ យើងមិនដឹងទៅធ្វើអី!!

ក៖ ចា៎ លោកបានតែរស់នៅតែវត្តមួយមុខគត់ទេ!

ខ៖ហើយបុណ្យទាល់តែគេមានបុណ្យបានបានយើងបានទៅសូត្រមន្តសូត្រអីបានបាន

លុយ!!ក៖ចា៎!!ខ៖ បើអត់ យើងនៅតែវត្តយើងរៀនតែធម៌ហ្នឹងទៅ!!

ក៖ហ៊ីៗ!!ម្យ៉ាងដែរអញ្ចឹងទៅ!!ប៉ុន្តែជីវិតមានអារម្មណ៍ថាមានសន្តិភាពណាស់ពូហេនៅក្នុង

ការបួសហ្នឹង?

ខ៖អត់អី សប្បាយ។

ក៖ ចា៎មានលោកច្រើនទេពូ?នៅជំនាន់ពូ?

ខ៖ កាលហ្នឹងតិចដែរ!! នៅប្រហែលជា១០អង្គ។

ក៖ ហ្ហ៎នៅវត្តក្របៅហ្នឹង?

ខ៖ បាទ!!

ក៖ អញ្ចឹងពូ ម៉េចចង់សួរអីគេចង់ភ្លេចនេះហិ!!និយាយថានៅពេលនៅរៀនមានដែលក្តីស្រ

ម៉ៃមានដែលថាចង់ធ្វើអីអត់?

ខ៖ ចង់ដែរ ប៉ុន្តែញ៉ុមអត់ ប៉ុន្តែកាលពេលមុនញ៉ុមធ្លាប់ចង់រៀនភ្លេង។

ក៖ ភ្លេងពិពាទ្យឬក៏អីលោកពូ?

ខ៖ ភ្លេងពិពាទ្យ ឆៃយុំា ភ្លេងអីហ្នឹងណាស់!!ក៖ចា៎!ខ៖ តែដល់ពេលយូរៗទៅ កាលពេល

មុនរៀននៅវត្តដែរ ដល់ពេលរៀនឈប់ពីលោកទៅរៀនអត់ចូលឈប់រៀនពីនៅវត្តយើងមិន

ឈប់ទេ យើងគ្រាន់តែថាឈប់រៀនអាភ្លេងហ្នឹងណាស់!!ក៖ចា៎!ខ៖ យើងគ្រូៗស្តីអោយពេក

ហើយណាមួយខួរក្បាលយើងអត់សូវចាំ ភ្លេងភ្លាត់អីហើយណាមួយខ្មាស់គេ!!ក៖ចា៎!!ខ៖

រៀនយូរគ្រូស្តីអោយ រៀនទៅខ្មាស់គេក៏ឈប់ ចង់តែចិត្តនៅតែចង់អញ្ចឹងតែគ្រាន់តែថាយើង

ទៅរៀនទៅមុខអត់រួច។

ក៖អើយទៅខ្វល់ខ្មាស់គេអីទេលោកពូ?ពេលហ្នឹងរៀនអត់ចេះឬក៏យ៉ាងម៉េច?

ខ៖អត់ចេះ ដូចថាកាលគេមកក្រោយយើងផង គេមួយអាទិត្យអីគេលេងពិទរនាតបាន

ហើយគេលេងបានស្គរទៀត យើងតែរនាតមួយយើងលេងអត់ចប់មួយបទផងហ្នឹង ដល់

ពេលអញ្ចឹងយូរៗខ្មាស់គេ!

ក៖ អញ្ចឹងមិនព្រមទិញមួយទុកនៅផ្ទះខ្លួនឯងហាត់រហូតទៅម៉ងទៅអត់ទេ?

ខ៖ កាលហ្នឹងដូចថាអត់ដឹងថាទិញនៅឯណាផងនៅឡើយទេ!!ក៖ចា៎!!ខ៖ លេងតែរបស់វ

ត្តិហ្នឹង!!ក៖ចា៎!ខ៖ លោកសង្គ្រាជហ្នឹងអោយទៅរៀន ហើយទៅរៀនហ្នឹងបានតែក្មេងវត្ត

ទៀត!!ក៖ហ្ហ៎!!ខ៖កាលពេលជំនាន់ហ្នឹងពិពាយ្យនៅវត្តិហ្នឹង។

ក៖ទុកលេងពេលគេជួលធ្វើបុណ្យធ្វើអីអញ្ចឹងទៅពូណោះ?ខ៖បាទ!!ក៖អញ្ចឹងវាម្យ៉ាងដែរ

អ៊ីចឹងក្តីស្រម៉ៃរបស់លោកពូ គ្រាន់តែចង់ធ្វើជាអ្នកភ្លេងអ្នកអីអញ្ចឹងទៅណោះ?

ខ៖បាទបាទ!!

ក៖ តែគ្រាន់តែរៀនអត់ទាន់សូវបានចាប់បានអញ្ចឹងទៅក៏ខកខានអញ្ចឹងទៅពូណោះ?

ខ៖ បាទ!!

ក៖​តែធ្លាប់លេងលោតឆៃយុំាដែរពូហេ?

ក៖ លេងដែរហេធ្វើតួអីគេវិញ?

ខ៖ លោតឆៃយុំាហ្នឹង ទឹមតែចេះឥលូវទឹមតែមកនៅបន្ទាយនេះហើយហ្នឹង!!

ក៖ គេបង្រៀនយ៉ាងម៉េចដែរលោកពូ?

ខ៖ គេបង្រៀន គេបង្រៀនលេងបទមហោរីលេងបទស្អី ដូចថាសាកក្រវ៉ាអីអញ្ចឹងទៅ!!ក៖

ចា៎!!ខ៖តាមហ្នឹងអញ្ចឹងទៅ ហែរកាត់ត្រៃ។ក៖ហ្ហ៎!!ខ៖លេងតាមបទតែបទគេមានតែ៣ ទៅ

៤បទ!!ក៖ចា៎!!ខ៖គេលេងវិលជុំព្រោះអីអាហ្នឹងអត់មានស្អី អត់មានកម្មវិធីច្រើន កម្មវិធីវា

មានតែ ឃុំរោងហើយហ្នឹងហែរត្រៃ កាត់ត្រៃតែ៣មុខហ្នឹង។

ក៖ ចា៎នៅពេលកឋិននៅពេលអីអញ្ចឹងទៅពូណោះ?

ខ៖ បាទ!!

ក៖ ទះអាស្គរហ្នឹងម៉ងហេពូ?

ខ៖ បាទ!!

ក៖អ្នកទះអាស្គរហ្នឹង?

ខ៖ ញ៉ុមអត់ទេញ៉ុមខាងកុងម៉ើង ហើយឆាប។

ក៖ កុងម៉ើង?

ខ៖ កុងម៉ើងហ្នឹងវ៉ៃ ព៊ើងៗ!!

ក៖​ហ្ហ៎ៗៗហ្នឹងហើយ។

ខ៖ ដៃស្គរគេមានផ្សេងហើយគងគេមានបួននាក់។

ក៖តែពូនៅធ្វើអាហ្នឹងដល់តែឥឡូវហ្នឹងអត់?

ខ៖នៅដល់ឥលូវហ្នឹងធ្វើតើតែគ្រាន់តែឥឡូវ គ្រូខ្ញុំគាត់រ៉ឺត្រែតពីហ្នឹងទៅ គាត់ដាច់អាជីព គាត់

មិនមែនដាច់ទេគ្រាន់តែថាគាត់ចេញពីវង់គាត់ណាស់!!

ក៖ចា៎ !! ហើយដល់ពេលអញ្ចឹងទៅ ក៏!!តែឥឡូវពូលែងបានទៅលេងហើយមែនទេ?

ខ៖ លេងហើយព្រោះអីគេរើសវង់គេថ្មីយើងឈប់ គាត់ឈប់ពីបន្ទាយហ្នឹងទៅក៏ នៅក្នុង

បន្ទាយគេមានកំលាំងគេស្រាប់ហើយ។

ក៖​ហើយមិនព្រមសុំគេចូលដែរទៅអត់ទេ?

ខ៖យើងខ្ជិល។

ក៖ ហ្ហ៎!!តែបើសុំគេពួកគាត់ក៏អោយដែរពូណោះ?

ខ៖ អោយយើងអ្នកចាស់គេអោយចូល។ក៖ចា៎!!ខ៖តែគ្រាន់តែយើងខ្ជិលណាស់ គ្រាន់តែ

នឹកឃើញថាយូរៗបានយើងចេញម្តងហ្នឹង ទាល់តែសម្តេចអោយចេញអញ្ចឹងបានយើងបាន

លុយ!!

ក៖ ហ្ហ៎អញ្ចឹងចេញម្តងបានប៉ុន្មាន?

ខ៖ យើងរកក្រៅអត់បាន។

ក៖ ម្តងៗបានលុយច្រើនទេ?

ខ៖ បាន ៤ ១០០០០០ ៤០០០០ ៥០០០០អីអញ្ចឹងហ្នឹង ព្រោះអីយើងស៊ីប្រាក់ខែគាត់

ហ្នឹង!!

ក៖ហ្ហ៎!!អ៊ីចឹងប្រាក់ខែមានប្រាក់ខែរាល់ខែទៀត?

ខ៖ បាទ!ប្រាក់ខែកាលហ្នឹងបានលុយដុល្លារ២០រៀលកាលហ្នឹង៧០០០!!ក៖ចា៎!!ខ៖ហើយ

លុយខ្មែរ៣៧០០០។

ក៖ អាហ្នឹងរាល់ខែអញ្ចឹងហេ?

ខ៖បាទ!!

ក៖ ហ្ហ៎អ៊ីចឹងហេងហើយដោយសារអត់ធ្វើការផងបានប្រាក់ខែអ៊ីចឹងទៅពូណាស់!!

ខ៖ ឥឡូវបានបាន១០០០០០០!!

ក៖ ចា៎ ហ្ហ៎ឥឡូវគ្រាន់បើហើយពូណោះ?ខ៖បាទ!!ក៖ អ៊ីចឹងពូចូលដល់ជីវិតស្វាមីហើយនឹង

ភរិយាលោកពូវិញម្តង!! តើលោកពូរៀបការជាមួយនឹងអ្នកមីង លោកពូមានប្រពន្ធតែមួយឬ

ក៏២?

ខ៖ ២។

ក៖ ២!!អ៊ីចឹងអ្នកមីងគឺជាប្រពន្ធក្រោយតើហេ?

ខ៖ ក្រោយ។

ក៖ឥលូវនិយាយពីប្រពន្ធមុនសិន ហើយបានប្រពន្ធក្រោយ។

ខ៖ ប្រពន្ធមុននៅកំពង់ស្ពឺ ប្រពន្ធហ្នឹងញ៉ុមលែងគ្នា។

ក៖ ហ្ហ៎អ៊ីចឹង!ហ្ហ៎អ៊ីចឹងសុំទោសលោកពូចង់ដឹងពីមូលហេតុបន្តិចថាតើមូលហេតុអីបានជា

លោកពូលែងជាមួយប្រពន្ធមុន?

ខ៖​ និយាយទៅញ៉ុមឈ្លោះគ្នាគាត់ល្បែងពេក។

ក៖ ហ្ហ៎ងាប់ហើយ!!

ខ៖​គាត់ពូកែរកណាស់​លក់អី ពូកែណាស់ តែគ្រាន់តែគាត់លេងល្បែងដល់ថ្នាក់យើងមកពី

ធ្វើការសំនង់អ៊ីចឹងណាស់ គាត់សុខចិត្តអោយលុយយើងផឹកស៊ីយ៉ាងម៉េចផឹកស៊ីទៅតែគាត់

សុំទៅលេងបៀរ!!ក៖ចំ!!ខ៖ ហើយម៉ោង១១ ១២យប់ក៏មានដែរ។

ក៖ហើយយ៉ាងម៉េចបានដល់ថ្នាក់ឈ្លោះគ្នា លោកពូទ្រាំយ៉ាងម៉េចទ្រាំអត់បានហេ?

ខ៖ ឈ្លោះគ្នា ខ្ញុំជេរតែម៉ែគេ ហើយវ៉ៃគ្នាទៅ ខាងបងប្អូនឪគេហ្នឹង វ៉ៃយើងវ៉ៃអីដែរហ្នឹង ក៏

សំរេចចិត្តលែងទៅ!!ក៖ហ្ហ៎!!ខ៖ កូនញ៉ុមកូន២ហើយតើ!!

ក៖ ស្រីប៉ុន្មានប្រុសប៉ុន្មានដែរពូ?

ខ៖ ស្រីអី!! ប្រុសទាំង២។

ក៖ ហើយអត់មានអ្នកណាគេមកពូសោះ?

ខ៖អត់ ម៉ែយាយគេទារយក។

ក៖ ហ្ហ៎ហើយដល់ពេលមកប្រពន្ធក្រោយលោកពូអត់មានកូនទៀត?

ខ៖ អត់មាន។

ក៖ ហើយអញ្ចឹងងាប់ហើយ!!ហើយថីបានមិនព្រមមានកូនមួយពីរអីទៀតទៅ?

ខ៖ ហើយបើគាត់ចាស់ហើយគាត់មិនមានទេ!!ក៖ចា៎!!ខ៖​ហើយណាមួយកូនគាត់មួយកំន

រហើយយើងយកធ្វើអីគេទៀត!!

ក៖អ៊ីចឹងលោកពូសំរាប់នេះហា៎​ ប្រពន្ធមុន មុនដំបូងម៉េចបានជាជួបគ្នាហើយស្រលាញ់គ្នា

ដែរលោកពូ?

ខ៖ ប្រពន្ធញ៉ុមណោះហេ?ក៖ចា៎!!ខ៖ កាលមុនខ្ញុំធ្វើការនៅកំពង់ស្ពឺធ្វើការសំនង់ហ្នឹង!!ក៖

ចា៎!!ខ៖ នៅជិតភូមិប្រពន្ធញ៉ុមហ្នឹង!!!ក៖ចា៎!!ខ៖ហើយដល់ពេលយូរទៅស្គាល់គ្នាបាន

ស្រលាញ់គ្នាបានម៉ែគាត់រៀបអោយ !!ក៖ហ្ហ៎!!ខ៖យើងបានលុយធ្វើសំនង់ខ្លះទៅ។

ក៖ អញ្ចឹងគ្រាន់តែរៀបទេអត់បានការអីធំដុំទេ?

ខ៖ រៀបទាំងអស់ ប្រពន្ធក្រោយនេះក៏រៀបដែរ!!ក៖ហ្ហ៎!!ខ៖ មិនដែលបានស្គាល់ភ្លេងការ

ទេ បងប្អូនញ៉ុមទាំងអស់បានតែបងប្រុសបង្កើត បងប្រុសមួយហើយបងដែលបាត់ខ្លួនបាន

បងតែពីរនាក់ទេ!!ក៖ហ្ហ៎!!ខ​៖ ដែលមានការពេញច្បាប់។

ក៖ ចា៎ ក្រៅពីហ្នឹងសុទ្ធតែបានរៀបទេពូណោះ?

ខ៖បាទក្រៅពីហ្នឹងទាំងអស់។

ក៖ ហើយតែពេលរៀបហ្នឹងនេះពូ!!

ខ៖ហ្ហ៎តែអាប្អូនពៅនេះក៏បានការដែរ!!

ក៖ហ្ហ៎ហ្នឹងហើយបានការ!!

ខ៖ និយាយទៅរៀបតែខ្ញុំហើយនឹងបងខ្ញុំបងស្រីបន្ទាប់។

ក៖​នៅកំពង់ចាមហ្នឹងហេ?

ខ៖ នៅមណ្ឌលគិរីនេះ!!

ក៖ ហ្ហ៎នៅមណ្ឌលគិរី ច្រឡំនៅកំពង់ចាម ប្អូនប្រុសទេ!!ខ៖បាទ!!ក៖ ពូពេលរៀបហ្នឹងពូ

មានបានផ្តល់លុយបណ្តាការអីអត់ពូ?

ខ៖ អត់ទេយើងដូចថាយើងស្រុះស្រួលស្រលាញ់គ្នា ថាម្ហូបអីអស់ប៉ុន្មានប៉ុន្មាន យើងមាន

ប៉ុន្មាន៣០០ឬក៏៤០០ ២០០អីយើងតាមដំនើរទៅ យើងធ្វើសំលរយើងធ្វើបាយ មួយតុពីរតុ​

ហើយបើយើងអត់ធ្វើមួយតុពីរតុទេយើងធ្វើមួយឆ្នាំងពីរឆ្នាំង ជូនលុយចាស់ទុំ សូត្រមន្តតិច

តួចធម្មតាតាមយើងមានលុយអត់លុយអញ្ចឹងទៅ!!

ក៖ តែប៉ុណ្ណឹងអ៊ីចឹងទៅ?

ខ៖ គ្រាន់តែអោយបងប្អូនដឹងលឺ អ្នកជិតខាងគេដឹងលឺអីអញ្ចឹងទៅ!! រួច!ហើយបើយើង

មានច្រើនអីអញ្ចឹងទៅយើងអាចធុងបាសដាក់អីអញ្ចឹងទៅ!!

ក៖ អ៊ីចឹងអីបន្តិចបន្តួចរាំព្រោងអ៊ីចឹងទៅលោកពូណោះ?

ខ៖ បាទ!!អោយគេដឹងឮថាយើងប្តីប្រពន្ធអ៊ីចឹងទៅ។

ក៖ ចា៎ហ្នឹងហើយ អ៊ីចឹងពូកូនរបស់លោកពូពីរនាក់ប្រុសៗនោះគាត់ឈ្មោះអីគេខ្លះ?

ខ៖ កូនខ្ញុំឈ្មោះអាអ៊ីញ ហើយអួង!!

ក៖​ត្រកូលធុយដែរហេ?

ខ៖ ញ៉ុមដាក់ត្រកូលខ្ញុំ។

ក៖ ពៅ?

ខ៖ បាទ!!

ក៖ ពៅ!!

ខ៖ ពៅប្រុសអ៊ីញ តែញ៉ុមហៅតែពៅអ៊ីញ ពៅអ៊ីញ។

ក៖ ហើយមួយទៀតពៅអីគេ?

ខ៖ ពៅ អួង។

ក៖ ពៅអួង ហើយម៉េចដាក់ឈ្មោះកូនពៅអួងអញ្ចឹង?

ខ៖ បើយាយវា។

ក៖ ស្រលាញ់ឈ្មោះអួង។

ខ៖ អាហ្នឹងវាស៊ីច្រើន!!ដល់ពេលស៊ីច្រើនឈ្លោះគ្នាទៅ វាហៅអាអួងអាអួង។ក៖ចា៎!!ខ៖ ជាប់អាអួងអញ្ចឹង!!ក៖ចា៎!!ខ៖ដាក់ឈ្មោះអាអួងអញ្ចឹងតែម្តងទៅ!!

ក៖ ចា៎ ពូរៀបការបានប៉ុន្មានឆ្នាំបានលែងគ្នាជាមួយមីង?

ខ៖ញ៉ុមណោះរៀប។

ក៖ បានប៉ុន្មានឆ្នំា?

ខ៖ បានយូរដែរគិតទៅ!!មិនដឹងប៉ុន្មានឆ្នំាទេ តាំងពីកំឡោះក្រមុំដែរហ្នឹង!!

ក៖ ចា៎ហើយកូនឥឡូវអាយុប៉ុន្មានហើយ?

ខ៖ កូនញ៉ុមធំហើយ កាលខ្ញុំបែកគ្នាមកកូនញ៉ុមអាបងគេ៩ឆ្នាំ!!ក៖ហ្ហ៎!!ខ៖អាប្អូនប្រហែល

ជា៥ឆ្នាំ។

ក៖ ចា៎!!នៅកំពង់ស្ពឺនៅភូមិឃុំអីគេដែរលោកពូ?

ខ៖ នៅភូមិកែវឧត្តម។

ក៖ កែវឧត្តម?ខ៖បាទ!!ក៖ស្រុកអីគេដែរលោកពូ?

ខ៖ ស្រុកមើល!! ឃុំត្រពាំងគង ស្រុកសំរោងទង ខេត្តកំពង់ស្ពឺ។

ក៖ ហ្ហ៎អ៊ីចឹងមិនសូវឆ្ងាយឯណាប៉ុន្មានដែរលោកពូសំរោងទង?

ខ៖ ស្រុកហ្នឹងជិះរម៉ក់អស់តែ២០០០ហ្នឹង!!បើជិះឡានអស់តែ៥០០០។ក៖ចា៎!!ខ៖ តែជិះពី

ចោមចៅទៅណាស់!!

ក៖ ហ្នឹងហើយ។

ខ៖ហើយបើទៅពីនេះអស់ប្រហែលជា១០០០០ ២០០០០អីណោះ!!

ក៖ ឆ្ងាយគួរសមដែរ!!ទៅដល់ នៅហ្នឹងមិនទាន់ទៅដល់នេះផងហី មិនទាន់ដល់គិរីរម្យផងពូហី?

ខ៖ នៅទេ មិនទាន់ដល់ផ្សារស្ពឺផង!!

ក៖ នៅឯនាយនេះ!!

ខ៖ នៅអាយណេះ!!ហួសបែកចាន ហួសថ្នល់ទទឹងនេះតិចហ្នឹង!!

ក៖ ហ្ហ៎ស្គាល់ហើយ ជិះកាត់តាមហ្នឹងទៅលេងកំពង់សោមរហូត!!

ខ៖ នៅភូមិគេហ្នឹង មានលក់ទៀប លក់ល្ហុងអីអីសងខាងផ្លូវច្រើន អំពិលទឹកអំពិលអីហ្នឹង។

ក៖ ចា៎!!!ហើយប្រពន្ធរកស៊ីអីគេដែរពូ?

ខ៖ គាត់នៅតែផ្ទះ!!

ក៖ លក់អីគេ?

ខ៖ លក់ដូរ ទិញល្ហុងទិញអីយកមកបន្ទំលក់ ទៀបអី!! ជួនកាលធ្វើនំធ្វើអីគេលក់នៅមុខរោ

ងចក្រ។

ក៖ តែឥឡូវគាត់មានប្តីទៀតទេ?

ខ៖ អត់ដែលដឹងអីផង!!អត់ដែលទៅ!!

ក៖ ហ៊ី!!ហើយពេលលែងគ្នាហើយអត់ដែលមានអារម្មណ៍ថាមូលប្រពន្ធវិញណាហី?

ខ៖អត់ ព្រោះអីពេលហ្នឹងគេធ្វើអោយយើងឆ្អែត!!

ក៖ ហ្ហ៎លេងបៀរពេកអញ្ចឹងទៅ!!ខ៖បាទ!!ក៖ហើយពូជេរថែមអ៊ីចឹងទៀត!!ទាំង

សងខាង!!តែដោយសារគាត់លេងបៀរយូរឆ្នាំហើយពូហេ?

ខ៖ យូរតាំងពីមិនទាន់បានញ៉ុមហ្ហ៎!!

ក៖ ចំ អ៊ីចឹងតាំងពីក្រមុំ?

ខ៖ បាទ!!

ក៖ យីសាហាវម្ល៉េះ!!

ខ៖ ម៉ែគេក៏គេលែងដែរ!!មិននិយាយអីទេ ម៉ែក្មេកញ៉ុមហ្នឹងគាត់លេងដែរតែគាត់រក

ណាស់!!ក៖ចា៎!!ខ៖គាត់ទៅលក់ខោអាវ គាត់ទៅយកខោអាវពីផ្សារដើមគរអញ្ចឹងគាត់យក

មកលក់ឪរ៉ាល់ហ្ហ៎!!ក៖អូ៎!!ខ៖បាទហើយអ៊ីចឹងគាត់ចំនេញ គាត់ចំនេញអ៊ីចឹង កូនអាណា

មានប្រពន្ធមានប្តីក៏ដោយចែកស្មើគ្នាម្នាក់២០០០០ ២០០០០អោយចាយតែម្តង!!

ក៖ ២០០០០ លុយខ្មែរ ឬក៏លុយដុល្លារ?

ខ៖ ២០០០០លុយខ្មែរហ្នឹង!!

ក៖ហ្ហ៎!!

ខ៖ ហើយដល់ហើយគាត់មកគាត់លេងបៀរលេងអីអស់អញ្ចឹងទៅ បានគាត់យកដើមទៅលក់មួយសារទៀតអញ្ចឹងទៅ!!ក៖ហ្ហ៎!!ខ៖មកវិញលេងទៀត!!

ក៖ ហ្ហ៎អ៊ីចឹងសន់ម៉ត់តែអស់លុយបានទៅរកម្តងទៀត?

ខ៖ បាទៗ!!!បានទៅរកម្តងទៀត។

ក៖ ដល់ក៏ហើយ!!

ខ៖ តែគ្រាន់តែអង្ករកូនអីស៊ីគាត់អត់ដែលអោយអត់ទេ!!ក៖ចា៎!!ខ៖ ហើយម៉ែញ៉ុមចិត្តល្អ

ណាស់ គាត់ស្រលាញ់កូនប្រសារទាំងអស់ ។

ក៖ចា៎ តែពូនៅជាមួយគាត់ឬក៏នៅបែកផ្ទះ?

ខ៖ញ៉ុមនៅបែកផ្ទះ ផ្ទះជាប់គ្នាអញ្ចេក។

ក៖ ប្រពន្ធមានអង្វរកុំអោយលែងអីទេ ឬក៏ខ្លាំងដែរ?

ខ៖ ហេគេនេះដែរ គេសុំលែងយើងមុនដែរ!!!

ក៖ ហ្ហ៎គេអ្នកសុំលែងទេអ៊ីចឹង?

ខ៖ បាទ គេសួរយើងគេជ្រើសថាបើឯងនៅលេងបៀរយើងលែងគ្នាទៅ!!គេថាលែងលែង

ទៅ ថាអ៊ីចឹងទៀត!!

ក៖ ហ៊ីស!!អ៊ីចឹងដោយសារគាត់ខ្មោចល្បែងចូលហើយនឹងពូអើយ!!

ខ៖ បាទហ្នឹងហើយ។

ក៖ និយាយអោយស្រួលស្តាប់។

ខ៖ និយាយទៅគាត់តែពីរនាក់ហ្នឹង តែម៉ែញ៉ុមហើយនឹងប្រពន្ធញ៉ុមទេ !!ក៖ចា៎!!ខ៖មានតែ

ប៉ុណ្ណឹងលេងទេ!!

ក៖ហ៊ី អើយ បើសិនជាបងប្អូនគាត់ផ្សេងទៀតក៏អត់សូវដែរមែនទេ?

ខ៖ គេអត់សូវទេ គេអត់លេងទេ គេធ្វើរោងចក្រ។

ក៖ ហ្ហ៎គេចូលចិត្តសន្សំលុយគេអត់ចូលចិត្តយកលុយទៅបំផ្លាញ់ចោលទេអ៊ីចឹងទៅពូណា

ស់។

ខ៖បាទ!!ហើយប្រពន្ធញ៉ុមហ្នឹងបងគេបង្អស់។ក៖ចា៎!!ខ៖ហើយតែមួយហ្នឹង​ កាត់តាមម៉ែ។

ក៖ អើយលោកអើយលោក។

ខ៖ តែម៉ែញ៉ុមគាត់លេងដែរតែគាត់អត់!!

ក៖ អត់សាហាវដូចប្រពន្ធទេ?

ខ៖បាទ!!

ក៖ ដូចពេលខ្លះ!!

ខ៖ ហើយគាត់ក៏មិនសូវមានលុយណាប៉ុន្មានទៅលេងដែរ!!តែគ្រាន់តែយើងឃើញស្អប់

ពេលមកពីធ្វើការអញ្ចឹង ដល់ពេលមកមិនឃើញមនុស្សហើយដល់ពេលដើរទៅមើលនៅ

កន្លែងបៀរអ៊ីចឹងឃើញនៅកន្លែងលេងបៀរហៅមកបានមក ដាំបាយអោយយើងពោកប៉ា

ក់ៗហើយហូបបាយហើយ គាត់អង្វរយើងអ៊ីចឹងសុំយើងទៅ សុំអញ្ចឹង។

ក៖ រហូតតែម្តងលោកពូ?ខ៖បាទ!!ក៖ ចាប់តាំងពីការមក?ខ៖បាទ!!ក៖អើយងាប់

បណ្តោយ!!

ខ៖ ហើយបើយើងអត់អោយទៅអត់ហ៊ានទៅទេ​ តែគ្រាន់តែនៅរអ៊ូ ខឹងយើងអញ្ចឹងទៅ!! អាងំាអាង៉ូវ។

ក៖​ហើយមានអ្នកប្រចាំចាំលេងជាមួយគាត់រហូតតែម្តងហេ?

ខ៖មានអ្នកភូមិហ្នឹង ភូមិហ្នឹង!!

ក៖ ហ្ហ៎!!បានប្រមូលមកប៉ុន្មាននាក់ទៅលោកអើយ!!បានលេងបៀររហូត!!

ខ៖ ស្រីៗថ្ងៃលេងស៊ីគូរទឹក យប់ឡើងមានមេប៉ប់ចាក់ មកពីភូមិផ្សេងមកបើកចាក់នៅទី

ហ្នឹង!!

ក៖ ពូរៀបការនៅអាយុប៉ុន្មាន?

ខ៖ ញ៉ុមអាយុប្រហែលជាអាយុ២០ជាង២១។

ក៖ហ្ហ៎!!ហ្នឹងហើយហេយ៉ាប់ណាស់អ្នកលេងបៀរពូ!!ចា៎ ហើយពូម៉េចដែរដល់ពេលដំបូងពេលទឹមតែលែងប្រពន្ធដំបូងអស់សង្ឃឹមដែរ ឬក៏ដាច់ចិត្តដែរ?

ខ៖ ខឹង !! ចិត្តអត់ដាច់ដែរ ពេលហ្នឹងមកចេះតែថប់ៗ អ៊ីចឹងយកតែអារឿងកំហឹងយកមក

ដាក់តែម្តងចិត្តមិនដាច់ទេ ពេលណាដែរយើងនឹកឃើញថាចង់ទៅវិញ នឹកប្រពន្ធកូន នឹក

ឃើញតែអាកន្លែងលេងបៀរហ្នឹងខឹងយកអារឿងគាត់ខុសហ្នឹងយកមកដាក់តែម្តង ដល់តែ

ពេលខឹងយូរៗ ដាច់ព៊ិន!!

ក៖ ក៏ឈប់ទៅ?

ខ៖ បាទ!!

ក៖ បានដាច់ចិត្តអ៊ីចឹងទៅ?

ខ៖ បាទ!!

ក៖ ហើយអើរលោកពូយ៉ាងម៉េចដែរប៉ុន្មានឆ្នាំក្រោយបានមកជួបប្រពន្ធក្រោយបានប៉ុន្មានឆ្នាំ

បន្ទាប់ពីលេងគ្នា?

ខ៖ ខ្ញុំទៅធ្វើកំពង់សោមបាន២ឆ្នាំ!!ក៖ចា៎!!ខ៖ បានមកនៅភូមិព្រែករំាងវីញ មកនៅព្រែករាំងបានមួយខែបានញ៉ុមទៅធ្វើនេះ ធ្វើការនៅតាខ្មៅ ហើយបានជួបមេខ្ញុំហ្នឹងហើយបានហៅខ្ញុំទៅមណ្ឌលគិរី ហារតនៈគិរី!!ក៖ចា៎!!ខ៖ ហើយគាត់ទៅរតនៈគិរីដែរបានស្គាល់គ្នា!!

ក៖ ហ្ហ៎ទៅដាំអីគេវិញលោកពូនៅរតនៈគិរី?

ខ៖ ទៅដាំកៅស៊ូ ។

ក៖ ហ្ហ៎ដាំដើមកៅស៊ូអ៊ីចឹងទៅពូណោះ?

ខ៖ បាទ!!

ក៖ ហើយគេអោយប្រាក់ខែអីច្រើនអត់ពូ?

ខ៖ ខ្ញុំពីរនាក់ប្តីប្រពន្ធបាន១០០០០០០ ។

ក៖ ហ្ហ៎បានគ្រាន់បើដែរ!!ពីរឆ្នាំពេលប៉ុន្មានឆ្នាំហើយ ពេលទៅធ្វើហ្នឹង?

ខ៖ ពេលឥឡូវៗហ្នឹង!!ទឹមតែ៣ ៤ឆ្នាំយើងហ្នឹង!!

ក៖ហ្ហ៎អ៊ីចចឹងទឹមតែមានអ្នកមីង៣ ៤ឆ្នាំនេះហើយមែនទេ?

ខ៖ ចូល៥ឆ្នាំហើយ ចូល៦ឆ្នាំហើយ!!

ក៖ ចា៎ !! ហើយម៉េចបានស្រលាញ់អ្នកមីងមើលនិយាយប្រាប់បន្តិចមើល?

ខ៖ អើរកាលពេលហ្នឹងជិះឡានទៅជាមួយគ្នាដែរ!!ក៏អត់បាននិយាយអី ដល់ហើយក៏ទៅធ្វើ

ការក៏បងប្អូនជីដូនមួយគាត់មួយឈ្មោះបងរើនបងរើននេះ គាត់ចេះតែបង្អាប់ញ៉ុមហា៎!!ក៖

ចា៎!!ខ៖ ហើយញ៉ុមហូបស្រាស្រវឹងញ៉ុមចេះតែនិយាយលេង និយាយលេងទៅ ដល់តែ

ពេលគាត់បង្អាប់យូរទៅយូរយូរទៅស្រលាញ់គាត់ ហើយមុនដំបូងគិតថាអត់ស្រលាញ់យក

អញ្ចឹងទេ !!ក៖ចា៎!!ខ៖ ហើយគាត់ថាបើស្រលាញ់ញ៉ុមទៅផ្ទះវិញទិញម៉ូតូទិញអីរត់ឌុប

ដល់ពេលអញ្ចឹងដល់ថាហ៊ីអ៊ីចឹងយើងអត់ផ្ទះអត់អីអញ្ចឹង ហើយយើងដើរធ្វើការពន្នែរចរ

ហើយក៏គាត់ចាស់ក៏យកដែរ យកដើម្បីអនាគតអ៊ីចឹងទៅណាស់!!ក៖ចា៎!!ខ៖ អញ្ចឹងព្រម

យកគាត់តែម្តងទៅ!!

ក៖ ហ្ហ៎!!អ៊ីចឹងលោកពូអ្នកមីងគាត់ក៏អត់មានផ្ទះអត់មានអីដែរលោកពូហេឬក៏ម៉េច?

ខ៖ គាត់មានដែរហ្នឹងហា៎ ដី នៅដីបងហ្នឹង!!ក៖ហ្ហ៎!!ខ៖ ដីប្តីគាត់នៅស្រុកកំពតហ្ហ៎ប៉ុន្តែគាត់

អត់ទៅយក!!ក៖ហ៊ីៗ!!ខ៖ គាត់អត់ចូលចិត្តខាងហ្នឹងគាត់ស្អប់ម៉ែក្មេកគាត់។

ក៖ ហ្ហ៎ដល់ពេលអញ្ចឹងក៏នេះទៅ !! ហើយដីហ្នឹងចែកជាមួយបងក៏អត់បានដែរហី?

ខ៖ ចែក!!

ក៖ គាត់អោយនៅទេ?

ខ៖ ចែកបានគាត់អោយនៅ តែតាមពិតដីហ្នឹងត្រូវអោយទេ ព្រោះអីតាំងពីប្តីគាត់មុននៅ

រស់!!ក៖ហ្ហ៎!!ចា៎!!ខ៖ហើយដល់ពេលឥឡូវដីបានចេះឡើងថ្លៃទៅ គេថាបងប្អូនតែសាច់អ

ញ្ចឹងគេចង់យកវិញយកអីទៅពេលមុនគេគ្រាន់តែអោយយើងនៅ។

ក៖ ហើយមិនព្រមអោយគ្នាបន្តិចអោយមួយផ្ទះទៅអត់ពូនៅ!!

ខ៖ វាពិបាកណាស់!!បើបងប្រុសគាត់បង្កើតស្រីគាត់អត់ហ៊ានអារកាត់!!

ក៖​យ៉ាប់ដែរអ៊ីចឹងពូអើយ!!ចា៎ហើយដល់អញ្ចឹងដល់ពេលរៀបការមកជាមួយមីងមកពូ

ណោះ?អត់មានកូនអត់មានអីគេទេ?

ខ៖ អត់ទេ!!

ក៖ ហើយពូចង់បានកូនអីតត្រកូលតអីទៅទៀតទេ?

ខ៖ចង់ដែរតែគ្រាន់តែនឹកឃើញថាយើងឥឡូវរកមិនដឹងអាណាអាណីយកគ្នាមកនាំតែពិបា

ក។

ក៖ ចា៎!!ហើយកូនពីរនោះអត់ដែលមានទៅមើលទៅអីទេអញ្ចឹងហេ?

ខ៖ អត់ដែលទៅ កាលពេលមុនផ្ញើរលុយបាន២ដង ឥឡូវអត់ដែលបានផ្ញើរទៅកូនផង។

ក៖ហើយមិនព្រមទៅមើលកូនអីវ៉ាន់ខ្លះទៅអត់ពូ អានិតគ្នា!!

ខ៖ ទៅវាពិបាកទៅអត់ចង់ជួបមុខ ខ្មាស់គេណាស់ យូរៗទៅខ្មាស់ទៅៗដាច់ ដូចថា!!

ក៖ ហើយកូនក៏មិនដែលមករក?

ខ៖ ហើយចុះបើគ្នាវាអត់ស្គាល់យើង ស្រុកយើងផង!!ទាល់តែយើងចង់ទៅវានឹកឃើញខ្មា

ស់អាសំដីគេ ហើយអ៊ីចឹងយើងអត់ហ៊ានទៅ ដល់ពេលយូរយូរ មុនដំបូងយើងទៅបានម្តង

ដែរ តែអត់ចូលផ្ទះទេ នៅតែផ្ទះលក់ចាប់ហ៊ួយហ្នឹងបងរុន ឈ្មោះបងរុនបងរុនហ្នឹង!!ក៖

ចា៎!!ខ៖ ហើយនៅតែហ្នឹងទេហើយអោយលុយកូនអោយលុយអីហើយអោយលុយម៉ែក្មេក

អោយលុយយាយហ្នឹងហើយមកវិញ មកពេលភ្ជុំហ្នឹង។

ក៖ ហើយពេលហ្នឹងទៅអត់ដែលមានលឺថាប្រពន្ធមានប្តីមានអីទេហី?

ខ៖ អត់មានទេ។

ក៖ នៅតែលេងបៀរជាប្រចាំ?

ខ៖ នៅតែលេបៀរ។

ក៖ ឥឡូវខ្មោចល្បែងចូលហើយសុខចិត្តលែងប្តី អើយយ៉ាប់ណាស់!! ចា៎អញ្ចឹងលោកពូ

ឥឡូវចូលដល់នេះវិញម្តងមើលពីជំនាន់ លោកពូកើតអត់ទាន់សង្គ្រាមទេមែនទេ?

ខ៖ អត់ទាន់ទេអត់ទាន់ទេ!!

ក៖ អ៊ីចឹងលោកពូដែលបានលឺអីគេខ្លះពីជំនាន់សង្គ្រាមលន់ នល់នឹងប៉ុល ពត លោកពូអា

រៀបរាប់អ្វីដែលលោកពូដឹងណាស់?

ខ៖ លឺដឹងឃើញតែគេផ្សាយនៅក្នុងទូរទស្សន៍មើលអី!!

ក៖ ម៉េចដែរលោកពូ?

ខ៖ ដូចថានិយាយទៅដូចថាមានសង្គ្រាមនៅជំនាន់ហ្នឹង ធ្វើបាបប្រជាជនធ្វើអីអញ្ចឹង តាមទូរទស្សន៍មើលតាមទូរទស្សន៍ហ្នឹង ហើយលឺចាស់ៗគាត់និយាយគាត់អីអញ្ចឹងទៅណាស់!!

ក៖ឥឡូវគាត់និយាយថាម៉េចខ្លះម្តាយឪពុកចាស់ៗអីវ៉ាន់ហ្នឹង?និយាយប្រាប់ពីជីវិតណាស់!!!

ខ៖ គាត់និយាយច្រើនដែរ តាមពាក្យប្រាជ្ញរបស់គាត់ ថាគាត់ធ្លាប់លើកដីហើយថាខ្លះទៅគេ

សម្លាប់គេអី ខ្លះទៅអត់អីហូបអត់ឆ្អែត ហុតតែទឹកបបរតែទឹកអីអញ្ចឹងទៅណាស់!!ហើយបើ

ម៉ាក់យាយជំនាន់ពុកហើយនឹងម៉ែញ៉ុមគាត់ថាជំនាន់គាត់គេហាន់ដាក់កន្ទក់ហើយនឹងដើម

ចេកអីអោយហូប បបរអោយហូបហើយគល់ចេកជ្វាហើយធ្វើការរែកដីរែកអីអញ្ចឹងទៅ

ណាស់!!

ក៖ ចា៎!!ហើយចុះម្តាយឪពុករបស់លោកពូវិញគាត់មានបានប្រាប់ពីជីវិតរបស់គាត់ពេលនៅ

ហ្នឹងអត់ពេលនៅហ្នឹង?

ខ៖ គាត់អត់សូវប្រាប់ផងហ្នឹងគាត់ តែពុកញ៉ុមពេលតែពេលគាត់ហូបស្រា ប្រាជ្ញតែជាមួយ

ចាស់ៗគ្នាគាត់អ៊ីចឹង!!ក៖ចា៎!!ខ៖ យើងអង្គុយនៅហ្នឹងយើងស្តាប់បានខ្លះអីខ្លះអ៊ីចឹងទៅស្តា

ប់ទៅហើយគាត់ប្រាប់ខ្លះអ៊ីចឹងទៅ!!ក៖ចា៎!!ខ៖ បើអោយគាត់អង្គុយរៀបរាប់ប្រាប់យើងតែ

ម្តងគាត់អត់ដែលរៀបរាប់បានច្បាស់ទេ!!

ក៖ ចា៎!!អញ្ចឹងពូពេលជំនាន់ពូកើតមកហ្នឹងហា៎ នៅតូចៗអីហ្នឹងក៏នៅសល់បាញ់គ្នាអាតូង

តាំងតិចតួចដែរពូធ្លាប់លឺ ម៉េចដែរពូ?

ខ៖ ញ៉ុមមាន មាននៅពេលញ៉ុមធំហើយញ៉ុមធ្វើទាហាន !!ក៖ចា៎!!ខ៖ ថ្ងៃ៥ ថ្ងៃ៦។

ក៖ ហ្ហ៎ហើយម៉េចដែរពូ?

ខ៖ កាលហ្នឹងញ៉ុមជាទាហានញ៉ុមឈរជើងនៅពេទ្យលោកសង្ឃហិ!!

ក៖ ពូធ្វើទាហាន?

ខ៖ បាទ!!

ក៖ ហូ!!ធ្វើទាហានទៀតញ៉ុមអត់ដឹងមិញ!!

ខ៖ ញ៉ុមចូលសឹកពីបួស ម្តាយស្លាប់ហើយបានញ៉ុមចូលធ្វើទាហាន រៀនភ្លេងដែរថាលោក

គ្រូញ៉ុមថាគាត់រ៉ឺត្រែតអីហ្នឹង។

ក៖ ហ្ហ៎ហើយថីបានឈប់ពីទាហានវិញ?

ខ៖ ញ៉ុមរត់ កាលហ្នឹងវាពិបាកពេក។

ក៖ ហើយម៉េចរត់វិញ?

ខ៖ ពិបាកពេកហើយប្រាក់ខែនៅថោកហើយញ៉ុមពិបាកពេកហើយខ្ញុំនឹងឃើញអញ្ចឹងយើង

នៅកំលោះចង់សប្បាយហ្ហ៎!!ក៖ហ្ហ៎!ខ៖ ហើយដល់ពេលកន្លែងហ្នឹងវាអត់សេរីហ្ហ៎!!នៅទី

កន្លែងហ្នឹងគេអត់អោយយើងដើរសេរីណាស់!!ក៖ចា៎!!ខ៖ ហើយអ៊ីចឹងទៅយើងចង់

សប្បាយយើងគេចទៅ បើកលុយហើយ គេតាមចាប់ គេដាក់ឈ្មោះយើងគេថាយើងហ្នឹង

យករបស់អង្គភាពចេញ មានកាំភ្លើងខោអាវ តាមពិតយើងអត់មានអីទាំងអស់យើងរត់តែ

ខ្លួន ហើយគេដាក់ដឺកាតាមចាប់យើងដើម្បីតាមចាប់យើងមកវិញ។

ក៖ហើយចាប់បានទេពេលហ្នឹង?

ខ៖ អត់ កាលហ្នឹងខ្ញុំទៅកំពង់សោម។

ក៖ បាត់ស្ងាត់ឈឹងតែម្តងពូហេ?ដើររកមិនឃើញក៏សាបរលាបទៅ?ខ៖បាទ!!ក៖ហើយអ

ញ្ចឹងមានដែលត្រលប់ទៅបន្ទាយវិញទេ?

ខ៖ទៅតើ ឥឡូវគេបំបិតចោលបាត់ហើយ!!ហើយឈ្មោះយើងគេលក់អោយគេបាត់ទៅ!!ក

៖ហ្ហ៎!!ខ៖គេគ្រាន់តែធ្វើអញ្ចឹងដើម្បីតាមចាប់យើងមកវិញ គេអត់បញ្ឈប់ទេ កាលហ្នឹង

ទាហានជំនាអត់មានសិទ្ធបញ្ឈប់ទេ គេយកយើងមកគេធ្វើបាបយើងគេវ៉ៃយើងអោយរៀន

ហើយអោយយើងធ្វើការវិញ!!ក៖ហ្ហ៎!ខ៖យកយើងទៅវ៉ៃជាគំរូអ្នកដែលនៅ កុំអោយអ្នកដទៃ

រត់តាមអញ្ចឹង។

ក៖ ពេលហ្នឹងពិបាកមែនពូបានដល់ថ្នាក់រត់?

ខ៖ពីបាកហាត់ ។

ក៖ ហាត់សាហាវ?

ខ៖ បាទហាត់គេវ៉ៃគេអីមានដំបងឬស្សីអី។

ក៖ហ៊ី តែពេលហ្នឹងបើសិនជាលោកពូនៅដល់សព្វថ្ងៃលោកពូបានសក្ត័ធំដែរតើពូហេ?

ខ៖ ធំ!!ពួកម៉ាកញ៉ុមឥឡូវគេឡើងសក្ត័៣សក្ត័៤កន្លះអីហើយ !!ក៖ហ៊ិ!!ខ៖ធ្វើកាលហ្នឹង

ជំនាន់ខ្ញុំ៥នាក់។

ក៖ ពូប្រហែលជានៅតស៊ូតិចទៀតប្រហែលជាឡូយតែម្តងហិ??

ខ៖ នៅបានសក្ត័នឹងគេ។

ក៖ ស្តាយក្រោយទេពូ?

ខ៖ ស្តាយដែរ តែកាលហ្នឹងយើងជ្រុលហើយនៅក្មេងគិតអត់ដល់!!

ក៖ ចា៎ តែគ្រាន់តែពិបាកពេកវ៉ៃ។

ខ៖ ពិបាកយើងទ្រាំបានដូចជាគេដូចឯងដែរប៉ុន្តែគ្រាន់តែថាកាលហ្នឹងយើងចង់នៅ

សប្បាយ!!ក៖ហ្ហ៎!!ខ៖ ចង់ដើរណាស់!!

ក៖ នៅហ្នឹងយូរនៅឈរជើងនៅទីហ្នឹងយូរតែម្តងពូហេ?

ខ៖ បាទយូរហើយ ញ៉ុមមួយថ្ងៃយាមតែ២ម៉ោងទេ អត់មានអីពិបាកខ្លាំងទេ ហើយដល់

ពេលហាត់ ហាត់តែមួយព្រឹកតែម្តងទេ!!

ក៖ ហ្ហ៎អ៊ីចឹងមិនពិបាកអីណាប៉ុន្មានដែរហ្នឹង!!!!

ខ៖ តែគ្រាន់តែគេវ៉ៃគេអី ហើយដល់ពេលយើងដើរចូលដល់រោងបាយទំរាំតែយើងបានហូប

បាយម៉ោង១២ ម៉ោង១ បាត់តែម្នាក់ក៏អត់បានហូបទេ។

ក៖អើរម៉េចអ៊ីចឹង?

ខ៖ទាល់តែមកជុំគ្នាទាំងអស់បានបានចូល ហើយក្រោកពីម៉ោង៤រត់។

ក៖ ហ៊ីវិន័យទាហានពូណោះ?

ខ៖ បាទ!!ដេកអត់ឆ្អែត ទាល់តែយើងចប់វគ្គថាបាន៦ខែបានឈប់បានលែងអីអង្គុយតែ

យាមហ្នឹង!!!

ក៖ ហ្ហ៎!!ប៉ុន្តែពេលហ្នឹងពូទ្រាំតែបន្តិចទៀតទៅបានអនាគតបវររុងរឿងបាត់ហើយ!!

ខ៖ បាទ ឥឡូវគេ គេឡើងគេខ្លះគេឡើងសក្ត័ហើយ ខ្លះគេនៅហ្នឹង ខ្លះគេដកយកទៅយាម

ផ្ទះអ្នកធំអ្នកអី គេប្រាក់ខែពីរពីរឌុប។

ក៖ ហ្ហ៎អញ្ចឹងពូបើសិន ចុះឥឡូវឈ្មោះពូដែលលក់ហ្នឹង ពូដឹងថាគេមានលក់អោយអ្នកណា

គេអត់?

ខ៖ លក់អោយគេនៅខាងតាកែវ។

ក៖ សក្ត័ប៉ុន្មានហើយលោកពូ?

ខ៖ អត់ដឹងដែរអត់ដឹងថាអ្នកទិញហ្នឹងគេបានសក្ត័ប៉ុន្មានផងទិញពេលយើងឈប់ភ្លាម។

ក៖ ចា៎អញ្ចឹងពូពេលមិញពេលអាទំលាក់ពេលពូនៅពីក្មេងនៅមានសង្គ្រាមដែរមែនទេពូ

ហេ?ពូមិញបានប្រាប់!!

ខ៖ ពេលញ៉ុមនៅក្មេងៗអត់ទាន់សង្គ្រាមទេ ទឹមតែកើតសង្គ្រាមនៅពេលក្រោយនេះទេ ស៊ី

វិល គេហៅថាសង្គ្រាមពេលហ្នឹងគេបាញ់គ្នាហើយ។

ក៖ ថ្ងៃ៤ថ្ងៃ៥ហ្នឹងហេ?

ខ៖ ហ្នឹងហើយថ្ងៃ៥ថ្ងៃ៦។

ក៖ ចា៎យ៉ាងម៉េចពូ?

ខ៖ អាហ្នឹងញ៉ុមនៅទាហាននេះហើយ។

ក៖ ពូពេលហ្នឹងទៅវ៉ៃអីអត់?

ខ៖ទៅ តែគ្រាន់តែអត់បានឃើញមនុស្សបាញ់អីទេ គ្រាន់តែបានបាញ់ចោលទទេហ្នឹង!!ក៖

ហ្ហ៎!!ខ៖ កាលហ្នឹងខ្ញុំនាយរសារទេ ដល់គេត្រូវការកំលាំងខ្លាំងនារសារក៏ត្រូវតែទៅដែរ។ក៖

ហ្ហ៎!ខ៖ដល់តែទៅពួកកម្ម៉ង់ដូរគេទៅគេទៅមុនគេនៅចំមុខព្រួញហើយយើងនៅឈរចំក្រោ

យៗពេទ្យលោកសង្ឃនេះ!!ក៖ចា៎!!ខ៖ អោយយើងទៅឈរជើង គេដឹកបាយដឹកអីអោយ

ហូបធម្មតា តែគ្រាន់តែថាស្មើហ្នឹងបាញ់មួយសារឈប់ហើយ ដេកអង្រឹង ចងអង្រឹងចងអី

ដេកហើយប្រហែលជាម៉ោង៣យប់៤អីបានលឺសូរកាំភ្លើងមក ពឹបៗៗៗៗ!!ក៖អូយ!!ខ៖

បាញ់ទៀតអ៊ីចឹងយើងចេះតែបាញ់ទៅឆ្ងាយទៅ។

ក៖ចា៎!!ឆ្នាំ១៩៩៧ពូហី?

ខ៖បាទ ហ្នឹងហើយប្រហែលពេលហ្នឹងចូល អាពេលសង្គ្រាមអាពេលដែលសម្តេចហ៊ិន ស៊ី

នប៉ិច!!

ក៖ហ្នឹងហើយហ្នឹងហើយ!!

ខ៖ ជាមួយសម្តេចនាយកហ្ហ៎!!

ក៖ពូពេលហ្នឹងនៅក្មេងខ្លាំងណាស់អ៊ីចឹង?ខ៖បាទ?ក៖ នៅក្មេងខ្លាំងណាស់មែនទេ?

ខ៖ អត់ក្មេងទេញ៉ុមប្រហែល២០ជាងហើយហ្នឹង។

ក៖ ហេ២០ជាងឯណា!!

ខ៖ ប្រហែលជា១៨ ១៩ហើយហ្នឹង។

ក៖ ហ្នឹងហើយ។

ខ៖កាលហ្នឹងនារសារ !!ក៖ចា៎!!ខ៖បងប្រាក់ស៊ីណា!!

ក៖ចា៎!!អីយ៉ា!!ចា៎អញ្ចឹងអរគុណច្រើនមែនទែនពូសំរាប់ការសំភាសន៍មកពូបានរៀបរាប់ពី

ជីវិតបានក្បោះក្បាយ នៅសល់តែបន្តិចទៀតទេ?ឥឡូវសួរមួយទៀតពេលណាដែលពិបាក

ក្នុងជីវិតជាងគេពេលដែលធ្វើទាហានឬក៏ពេលណា?

ខ៖ ពេលឥឡូវហ្នឹងម៉ង!!

ក៖ ឥឡូវហ្នឹងពិបាកវិញពូហេ?

ខ៖ បាទ!!

ក៖ វាពិបាកយ៉ាងម៉េចដែរ?

ខ៖ វាពិបាកយើងរកលុយហ្ហ៎!!លុយកាក់ហើយយើងក៏មិនសូវជា ដល់ពេលយើងនៅផ្ទះ

ជួលផ្ទះអីហើយដល់ណាមួយកំលាំងរបស់យើងកាន់តែ!!

ក៖ ទ្រុឌទ្រោម?

ខ៖ ទ្រុឌទ្រោមហើយយើងធ្វើការសំនង់ហើយយើងវាហត់យូរយូរលែងចង់លុបគ្រាន់តែ

ព្រលឹមឡើងបើកភ្នែកដឹងតែដល់ម៉ោងទៅធ្វើការអស់កំលាំងបាត់ហើយតែបើយើងឈប់វា

ពិបាកអត់អីហូប!!

ក៖ចា៎!!ហើយរាល់ថ្ងៃផ្គត់ផ្គង់អ្នកណាគេខ្លះតែអ្នកមីងហើយកូនមួយតើហី?

ខ៖ បាទប្រពន្ធញ៉ុមហើយកូនហ្នឹងមួយហ្នឹង!!ក៖ចា៎!!ខ៖ កូនទៀតគេមានប្តីមានប្រពន្ធ

អស់!!ក៖ហ្ហ៎!!ខ៖រាល់ថ្ងៃបើសិនជាមានដីមានផ្ទះខ្លួនឯងអី អត់ធ្វើសំនង់ទេសុខចិត្តរកអី

ផ្សេង មុខរបរអីបើឥឡូវអត់មានពីបាកណាស់!!

ក៖ ចា៎ហ្ហ៎អ៊ីចឹងពិបាកដែរហ្នឹងជីវិតរបស់លោកពូណោះ?ខ៖បាទ!!ក៖ លោកពូមានសង្ឃឹមអីគេទៅថ្ងៃខាងក្រោយនៅក្នុងជីវិតហា៎??

ខ៖ ដូចអត់មានសង្ឃឹមអីសោះអត់ ដូចជាអ្នកមានសង្ឃឹមអីផង!!!បើងាកទៅបងប្អូនក៏អត់

ដឹងពឹងអ្នកណាបាន!!ហើយណាមួយយើងអត់ដីអត់ធ្លី ងាកទៅរកស៊ីស្អីក៏យើងអត់ដឹងថា

ទៅរកស៊ីស្អីបើយើងពិបាក។

ក៖ អូយលោកពូអើយញ៉ុមគ្រាន់តែគិតញ៉ុមពិបាកចិត្តជំនួស។

ខ៖ គិតគិតទៅរឹតតែសុញទៅសុញទៅវិញ មានតែសំនង់។

ក៖ ហ្នឹងហើយមួយថ្ងៃទៅមួយថ្ងៃទៅ!!

ខ៖ ចិញ្ចឹមជីវិត!!បាទ!!រកមួយពេលហូបមួយពេលកុំអោយតែជំពាក់គេ។

ក៖​នៅជំពាក់គេទៀតឥឡូវហ្នឹង?

ខ៖ អត់ជំពាក់គេទេយើងអត់អោយជំពាក់គេទេ។

ក៖ ហ្ហ៎អ៊ីចឹងល្អ ចា៎!!

ខ៖ អត់ជំពាក់រដ្ឋអត់ជំពាក់អីណាស់!!ក៖ចា៎!!ខ៖ យើងរកមួយរស់ធម្មតាខ្លួនយើងមានប៉ុ

នា្មនហូបប៉ុណ្ណឹង។

ក៖ ហ្នឹងហើយ អ៊ីចឹងលោកពូពេលវេលាដែលសប្បាយជាងគេបំផុតនៅក្នុងជីវិតពេលណា

វិញ?

ខ៖ និយាយទៅពេលសប្បាយញ៉ុមរកកន្លែងសប្បាយអត់ឃើញ។

ក៖ ម៉េចបានអញ្ចឹងវិញពូ?

ខ៖ បើសប្បាយល្មមៗយើងដូចថាយើងបើកលុយបើកអីមកយើងនាំប្រពន្ធលេងតាខ្មៅ

លែងអីអ៊ីចឹងទៅលេងល្ខោន ទៅមើលល្ខោន ដើរទៅបានធូរមួយគ្រាមួយគ្រាដូចគេដូចឯង

អីអញ្ចឹងទៅ!!ហើយពិបាកដាច់លុយដាច់កាក់បានពិបាកចិត្តទៀតទៅ!!ក៖ហ្ហ៎!!ខ៖ដល់ថ្លៃ

ផ្ទះដល់ថ្លៃភ្លើងគេដេកគិតទៅ ដេកគិតយប់ឡើង បើនៅជាប់ការងារអត់អីទេ តែដល់ពេល

យើងដាច់ការងារហើយយើងដល់ថ្លៃផ្ទះថ្លៃភ្លើង គិតដេកថាស្អែកព្រលឹមឡើងថាស្អែកអញ

ទៅរកការងារនៅឯណាទេ!!ក៖ហ្ហ៎!!ខ៖ ហើយក៏ចេះតែជិះដើរទៅសុំគេធ្វើអ៊ីចឹងទៅ

ជួនកាលគេមកហៅធ្វើទៅតែពីរថ្ងៃក៏ទៅមួយថ្ងៃក៏ទៅ។

ក៖ ចា៎ !!ថ្ងៃអាទិត្យអីក៏ធ្វើការដែរលោកពូហេ?

ខ៖ ធ្វើ​ តែដល់ពេលមកដល់ឥឡូវនេះអត់សូវដែរធ្វើទេព្រោះយើងហត់ ហត់ហត់ទៅយ៉ាប់

ទៅយ៉ាប់ទៅ!!ក៖ចា៎!!ខ៖ចេះតែចង់សំរាកដែរ។

ក៖អញ្ចឹងពិបាកដែរអញ្ចឹងជីវិតរបស់លោកពូណោះ?ខ​៖បាទ!!ក៖ចា៎អញ្ចឹងលោកពូនេះគឺជា

សំនួរមួយចុងក្រោយតើពូមានពាក្យពេចន៍អ្វីខ្លះដែលចង់ផ្តែផ្តាំទៅកាន់កូនចៅខ្មែរជំនាន់

ក្រោយក៏ដូចជាកូនចៅអ៊ីចឹងអីវ៉ាន់អ៊ីចឹងណាស់លោកពូហា៎?

ខ៖ ខ្ញុំគ្រាន់តែចង់ផ្តាំថាអោយក្មេងជំនាន់ក្រោយខំប្រឹងរៀនខំសូត្រអោយបានធ្វើការ

ខ្ពង់ខ្ពស់ទៅកុំអោយពិបាកដូចជាខ្ញុំអ៊ីចឹងណាស់!ក៖ចា៎!!ខ៖ ហើយខ្ញុំចង់និយាយថាអើរ

និយាយផ្តាំទៅសម្តេចនាយកអ៊ីចឹងអោយគាត់មើលមើលមកអ្នកក្រផងព្រោះប្រធានភូមិអត់

សូវមានអ្នកណាមើលឃើញទេ!!ក៖ចា៎!!ខ៖មើលឃើញញ៉ុម ញ៉ុមចង់តែផ្តាំតែប៉ុណ្ណឹងទេ

ទៅគាត់សុំអោយគាត់ជួយត្រឹមតែផ្ទះខ្ទមនៅលើដីតែ២ ៣ម៉ែត្រក៏ញ៉ុមអស់ចិត្តដែរ។ក៖

ចា៎!!ខ៖រាល់ថ្ងៃហ្នឹងញ៉ុមលឺតែគាត់ផ្សាយអ៊ីចឹង តែមិនមែនខុសមកពីគាត់ទេមកពីអ្នកថ្នាក់

ក្រោមនេះអត់មានផ្តល់ដំណឹងអោយពួកគាត់ អ៊ីចឹងគាត់អត់ដឹង។

ក៖ អ៊ីចឹងពូម៉េចមិនព្រមទៅសួរភូមិឃុំគេតែម្តងទៅ?

ខ៖ សួរហើយយើងសួរគេហើយ គេចេះតែអត់មាត់ស្ងាត់ឈឹង ស្ងាត់មាត់ឈឹងគេដឹង

ហើយតែគេអត់មានមកជួយយើងសោះ។

ក៖ ចា៎គេស្នើរអត់បានឬក៏យ៉ាងម៉េចពូឬក៏គេបានតែគ្នាគេ?

ខ៖ អត់ដឹងដែរយើងអត់ដឹងដែរ មិនដឹងម៉េចដែរ។

ក៖ ចា៎ហើយចុះអ្នកមីងអត់ធ្វើការ?ខ៖បាទ?ក៖ ប្រពន្ធអត់ធ្វើការទេហេ?

ខ៖ គាត់ធ្វើអត់កើត។

ក៖ ម៉េចដែរ?

ខ៖ ចេះតែឈឺ!!ក៖ហ្ហ៎!!ខ៖យើងមានជំងឺក្នុងខ្លួនពីរនាក់ប្តីប្រពន្ធ។

ក៖ ពូឈឺអីគេដែរ?

ខ៖ យើងឈឺយើងឈឺជំងឺយើងកើតរោគហ្ហ៎!!!ក៖ហ្ហ៎!!ខ៖ យើងអេដស៍ហ្ហ៎ យើងកើតអេដ

ស៍។

ក៖ ហ្ហ៎លោកពូកើត?។

ខ៖ បាទទាំង២នាក់។

ក៖ហ៊ីហើយម៉េចអ៊ីចឹងវិញពូ?

ខ៖ អើរចុះគាត់ឆ្លងពីញ៉ុមហើយកាលហ្នឹងញ៉ុមដើរលេង។

ក៖​ហ្ហ៎អ៊ីចឹងហេ?

ខ៖បាទ!!

ក៖ អូយពូគួរតែស្នើរគេហើយ!!

ខ៖ ញ៉ុមស្នើរតែញ៉ុមមិនដឹងទៅជួបពីណាដើមចុងនៅឯណា!!

ក៖ អើយពូអើយញ៉ុមអានិត ញ៉ុមចង់ដាច់ខ្យល់ងាប់ហើយនេះគ្រាន់តែលឺលោកពូកើតជំងឺ

ហ្នឹងមួយទៀត!!ខ៖បាទ!!ក៖ហើយឥឡូវកំពុងតែពិបាកវេទនាហើយកើតជំងឺ!!អូយ

លោក!!ម៉េចអ៊ីចឹង!!

ខ៖ ពីមុនខ្មាស់ឥឡូវលែងខ្មាស់គេហើយ។

ក៖ ញ៉ុមនិយាយទៅវាគេមិនប្រកាន់គេមិនអីទេ ប៉ុន្តែញ៉ុមវាខ្លោចចិត្តឃើញអញ្ចឹងពេក

ហា៎!!

ខ៖ បាទ!អញ្ចឹងបើសិនថាបងដូចបងដាក់អញ្ចឹងញ៉ុមចង់អោយសម្តេចគាត់ដឹងគាត់លឺ សុំអោយគាត់ជួយស្រោចស្រង់ជីវិតរបស់ពួកខ្ញុំមួយគ្រួសារហ្នឹង បានតែកូនខ្ទមមួយឬក៏ដីទូច

មួយអោយតែមានរបស់ខ្លួនឯងហ្នឹងរស់នៅហ្នឹងបានញ៉ុមអរគុណច្រើនហើយ!!ក៖ចា!!ខ៖

អោយធូរជាងរាល់ថ្ងៃហ្នឹងទៅណាស់ ញ៉ូមអត់ចង់បានអីទេ!!ក៖ហ្ហ៎!!ខ៖ចង់អោយតែគាត់ជួយប៉ុណ្ណឹងមកបានហើយ!!

ក៖ ចា៎អញ្ចឹងលោកពូមានរាល់ថ្ងៃមានធ្វើទុក្ខអីគេទេ គេមានចែកអោយថ្នាំអោយអីអត់?

ខ៖លេបថ្នាំពន្យារាល់ថ្ងៃ។ក៖ហ្ហ៎!!ខ៖រាល់ថ្ងៃសប្បាយចិត្តណាស់មើលទូរទស្សន៍លឺតែគាត់

ផ្សាយថាជួយអ្នកមានផ្ទុកមេរោគអេដស៍ ជួយអ្នកក្រអ្នកអីអញ្ចឹង សប្បាយចិត្តណាស់​បន់

តែអោយពេលដែលគាត់មកអញ្ចឹង ដេករំពឹងណាស់!!ក៖ចា៎!!ខ៖នឹកឃើញថាថ្ងៃណាគាត់

មកឃើញគាត់ដឹងអីមិនដឹងអរយ៉ាងណាទេ ប៉ុន្តែនឹកឃើញថាមិនងាយព្រោះអ្នកក្រោមៗក៏

គេអត់រាយការណ៍ទៅលើក៏គាត់អត់ដឹង។ក៖ចា៎!!ខ៖ជួនកាលអង្គុយហូរទឹកភ្នែកឃើញគាត់

បើកអំណោយបើកអីអោយគេនឹកឃើញថាហ៊ីគេនិយាយរហូតគេជួយធ្វើផ្ទះសង់ផ្ទះ គេអ្នក

ក្រទុរគត ហើយដល់ហើយទៅយើងអាពិបាកណេះយូរៗទៅគាត់មើលអត់ឃើញ ហើយយើងចេះតែអង្គុយទៅទឹកភ្នែកអ៊ីចឹងទៅ ។

ក៖ ហ៊ីៗ!!អើរអានិតណាស់ពូ!!

ខ៖ អានេះយើងមិនមែនថាពឹងលើគាត់ទាំងស្រុងទេ!ក៖ចា៎!!ខ៖គ្រាន់តែយើងថាយើងចង់

អស់លទ្ធភាព ព្រោះអីការងារយើងខ្សោយទៅខ្សោយទៅហើយណាមួយចង់អោយគាត់

ជួយយើងបន្តិចបន្តួចអញ្ចឹងយើងមិនចង់បានច្រើនអីទេ គ្រាន់តែថាមានតែកូនដីទូចមួយផ្ទះ

កូនខ្ទមល្មមតែម៉ានៅតូចដូចជាគាត់ធ្វើអោយគេអ៊ីចឹងល្មមតែមួយនៅតែមួយគ្រួសារអ៊ីចឹងវា

ធូរយើងអត់ជួលផ្ទះគេ យើងចេះតែរកព្រឹកបានហូបល្ងាចបានហូបអ៊ីចឹងទៅ យើងអត់អស់

លុយថ្ងៃផ្ទះយើងអត់អស់ថ្លៃភ្លើងអញ្ចឹងណាស់!!

ក៖ ចា៎ ហើយអញ្ចឹងពេលហ្នឹងពេលលោកពូកើតពូអត់ដឹងណាហីបានជាមានអ្នកមីងហើយ

ឬក៏ម៉េច?

ខ៖ អ់តដឹងផងទាល់តែប្រពន្ធញ៉ុមទៅជួសមុន គាត់ឈឺគាត់ចេះតែឈឺគាត់ចេះតែឆ្ងល់គាត់

ទៅជួសដឹងបានគាត់មកប្រាប់ខ្ញុំវិញ។

ក៖ហ៊ី ហើយប៉ុន្មានឆ្នាំហើយបានដឹងខ្លួនពូទើបតែហី?

ខ៖ អត់ដឹងទឹមតែដឹងឥឡូវៗដែរ។

ក៖អើយងាប់បណ្តោយ!!អញ្ចឹងកូនចៅជំនាន់ក្រោយគួរតែគិតពិចារណាពីមួយហ្នឹង ពូពូ

បានដើរខុសមួយផ្លូវហើយពូហេ?ខ៖បាទ!!ក៖ ឆ្លងពីអ្នកដទៃមកអ៊ីចឹងដែរទៅពូណោះ?

ខ៖បាទ!!ក៖ចា៎អញ្ចឹងអរគុណពូច្រើនមែនទែនសំរាប់សំនួរនៅក្នុងថ្ងៃនេះ ហើយខ្ញុំដឹងថាកូនខ្មែរជំនាន់ក្រោយនឹងបានស្តាប់សំដីរបស់លោកពូថាគាត់គួរតែរៀនអីគេខ្លះក្នុងជីវិតអីវ៉ាន់

ម៉េចឬក៏ស្តាប់ពីជីវិតក្នុងការរស់នៅ!!ខ៖បាទ!

ក៖ សំរាបជីវិតក្នុងការរស់នៅអញ្ចឹងទៅណាស់លោកពូ!!ខ៖បាទ!!ក៖​ចា៎អញ្ចឹងអរគុណច្រើនលោពូ។